*Mert ha hinnétek Mózesnek, hinnétek nekem: mert énrólam írt ő.* Jn5,46

Mózesnek hinni? De hát Mózes neve a törvénnyel fonódik össze, ugye? Így van. A törvény pedig azt mondja: ezt tedd, ezt ne tedd. Hol itt a hit?

A kérdést máshogy is fel lehet tenni: a törvény ne beszélne Jézusról? De hát ki másról beszélne! Jézus az egyedüli Ember, aki tökéletesen betöltötte a törvényt.

Mindenki, aki megpróbálta már saját erejéből betölteni a törvényt megtapasztalta, hogy az lehetetlen. Ebből következik, hogy csak az emberénél magasabb rendű Valaki képes betölteni a törvény minden követelményét. Ez pedig Jézus! Akinek élete, beszéde és tettei mutatták, messze fölötte van az emberi és fizikai kötöttségeknek. Mert Ő az Isten Fia!

Ha ezt elhiszem, akkor Mózesnek is hinni kell (és lehet)! *Vadon Gyula*